Peterd Község Önkormányzata Képviselő- testületének 12/2015.(IX.24.) önkormányzati rendelete a szociális ellátások helyi szabályairól szóló a 2/2015.(II.15.) önkormányzati rendelete módosításáról

Peterd Község Önkormányzata Képviselő-testülete az Alaptörvény 32. cikk (1) bekezdés a) pontjában foglalt feladatkörében eljárva, a szociális igazgatásról szóló, többször módosított 1993. évi III. tv. (továbbiakban: Szt.) 92.§ (2) bekezdésében valamint a 132.§ (4) bekezdésében kapott felhatalmazás alapján a következő rendeletet alkotja:

1.§ A 2/2015.(II.15.) önkormányzati rendelet II. fejezete az alábbi 3.5. Tartós élelmiszercsomag osztás alcímmel egészül ki:

„

* 1. **Tartós élelmiszercsomag osztás**

15/C.§ (1) A képviselő-testület természetbeni hozzájárulásként – élelmiszercsomag

formájában – élelmiszeradományt oszt. Az élelmiszeradományokhoz szükséges

fedezetet a képviselő-testület a tárgy évben a szociális előirányzatok között tervezi

meg a költségvetésről szóló rendeletében.

(2) Az élelmiszercsomag-adományra való jogosultságot a képviselő-testület az alábbi feltételek alapján egyedi mérlegelés szerint állapítja meg:

a) 55 év feletti

b) 3 vagy több gyermeket nevelő

c) munkanélküli

d) gyermekét egyedül nevelő

e) lakhatási támogatásban részesülő

f) ápolási díjban részesülő.

„

2.§ A 2/2015.(II.15.) önkormányzati rendelet 16.§ (1) bekezdés helyébe az alábbi rendelkezés lép:

„

(1) Az önkormányzat tüzelőtámogatásban részesíti azt az elsősorban aktív korúak

ellátásában, időskorúak járadékában vagy lakhatáshoz kapcsolódó kiadások támogatásában részesülő személyt, valamint azt a halmozottan hátrányos helyzetű gyermeket nevelő családot, akinek családjában az egy főre jutó jövedelem nem haladja meg az öregségi nyugdíjminimum 180 %-át, egyedülálló esetén az öregségi nyugdíjminimum 200 %-át.

3.§ A 2/2015.(II.15.) önkormányzati rendelet 16.§-a az alábbi (4) bekezdéssel egészül ki:

„ (4) Az önkormányzat a szociális tűzifában részesülőktől ellenszolgáltatást nem kér.

„

4.§ A rendelet a kihirdetést követő napon lép hatályba.

Koskáné Barka Ibolya Spánné Csalos Beáta

polgármester jegyző

A rendeletet a képviselő-testület a 2015. szeptember 15-i ülésén fogadta el. Kihirdetésre került 2015. szeptember 24-én.

Spánné Csalos Beáta

jegyző